Negara Awan

Nobita dan Negara Awan merupakan cerita panjang Doraemon yang ke-12 dan dikarang oleh Fujio F. Fujiko. Filemnya ditayangkan di Jepun pada tahun 1992 dan diarahkan oleh Tsutomu Shibayama. Filem ini dibuat untuk menyentuh tentang isu pencemaran alam sekitar dan sebab itulah jalan ceritanya lebih serius berbanding filem Doraemon yang lain.

Cerita

Cerita ini bermula apabila Nobita menegaskan wujudnya negara khayalan di atas langit. Walau bagaimanapun, setelah mengetahui perkara tersebut adalah mustahil, Doraemon mengabulkan hasrat Nobita dengan membina negara awan idaman mereka. Dengan disertai Shizuka, Suneo dan Gian, mereka menikmati bersama negara awan sehinggalah muncul kanak-kanak asing bersama seekor binatang yang telah pupus. 

Ketika menyiasat dengan lebih lanjut, mereka turut menemui negara awan yang lain. Setelah terpisah ketika cuba melarikan diri, Nobita dan Doraemon yang telah rosak menjejaki Shizuka, Suneo dan Gian yang telah ditangkap oleh orang negara langit. Mereka mendapati penduduk negara langit telahpun merancang untuk memusnahkan dunia kerana teralu banyak pencemaran dengan cara menenggelamkan seluruh dunia di bawah "Rancangan Noah". Kini, terpulang kepada Nobita dan rakannya untuk menyelamatkan dunia.

Doraemon
Manga